Lp. Terviseminister Riina Sikkut

Lp. Kantsler Maarjo Mändmaa

Toetame Eesti Arstide Liidu, Tartu Ülikooli meditsiiniteaduste valdkonna ja Tartu Ülikooli Kliinikumi pöördumist ajakirja Eesti Arst väljaandmise riigieelarvelise toetuse taastamiseks, milles kirjeldatakse olukorda, kus eelnevatel aastatel on Sotsiaalministeerium toetanud ajakirja 20 000 euroga aastas, kuid lõpetab järgmise aastaga toetuse.

 "Eesti Arst" on ainus eestikeelne meditsiiniteaduslik ajakiri, mis mängib olulist rolli arstiteaduse ja kliinilise meditsiini arendamisel Eestis. Ajakiri ilmub alates 1922. aastast ning on arstide jaoks peamine eestikeelsete teadusartiklite avaldamise platvorm.

Palume leida võimalus toetada Eesti Arsti ilmumist.

Allkirjastanud:

Prof. Irja Lutsar

Prof. Hele Everaus

Dr. Karmen Joller

Dr. Eero Merilind